CELEX: 32008L0097
Language: sl
Date: 2008-11-19 00:00:00
Title: Direktiva 2008/97/ES Evropskega parlamenta in Sveta z dne 19. novembra 2008 o spremembi Direktive Sveta 96/22/ES o prepovedi uporabe v živinoreji določenih snovi, ki imajo hormonalno ali tirostatično delovanje, in beta-agonistov (Besedilo velja za EGP)

28.11.2008   
            
            
               SL
            
            
               Uradni list Evropske unije
            
            
               L 318/9
            
         
      DIREKTIVA 2008/97/ES EVROPSKEGA PARLAMENTA IN SVETA
   
   z dne 19. novembra 2008
   o spremembi Direktive Sveta 96/22/ES o prepovedi uporabe v živinoreji določenih snovi, ki imajo hormonalno ali tirostatično delovanje, in beta-agonistov
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 152(4)(b) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Člen 2 Direktive 96/22/ES (3) med drugim prepoveduje dajanje na trg stilbenov, derivatov stilbenov, njihovih soli in estrov ter tirostatičnih snovi za dajanje živalim vseh vrst.
            
         
               (2)
            
            
               Razlog za to popolno prepoved je bil, da bi težje prišlo do morebitne nepravilne uporabe ali zlorabe, če na trgu ne bi bilo nobenega proizvoda, dovoljenega za katero koli živalsko vrsto.
            
         
               (3)
            
            
               Vendar so izkušnje, ki izhajajo zlasti iz nacionalnih načrtov o ostankih škodljivih snovi, predloženih v skladu z Direktivo Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih (4), pokazale, da zloraba vrst proizvodov, namenjenih za hišne živali, pri nepravilni uporabi ali zlorabi ne igra pomembne vloge. Razlog za to je deloma v neekonomičnosti uporabe vrst proizvodov za hišne živali za spodbujanje rasti za živali za proizvodnjo živil.
            
         
               (4)
            
            
               Poleg tega ima prepoved tirostatičnih snovi zaradi pomanjkanja alternativnih vrst zdravljenja hipertiroze pri hišnih živalih (psi in mačke) škodljive posledice za njihovo dobro počutje.
            
         
               (5)
            
            
               Protokol o zaščiti in dobrem počutju živali, ki je priložen Pogodbi, predvideva, da Skupnost in države članice pri izvajanju politik, zlasti v zvezi z notranjim trgom, v celoti upoštevajo zahteve po dobrem počutju živali.
            
         
               (6)
            
            
               Zato je primerno, da se področje uporabe Direktive 96/23/ES omeji samo na živali za proizvodnjo živil, umakne pa se prepoved za hišne živali in prilagodi opredelitev pojma zdravljenja.
            
         
               (7)
            
            
               Znanstveni odbor za veterinarske ukrepe v zvezi z javnim zdravstvom (SCVPH) je v svojem mnenju z dne 30. aprila 1999 o mogočih tveganjih, povezanih z ostanki hormonov v govejem mesu in mesnih izdelkih, za zdravje ljudi (ponovno pregledano 3. maja 2000 in potrjeno 10. aprila 2002) ugotovil, da obsežni najnovejši dokazi potrjujejo, da je treba estradiol 17β šteti za popolnega karcinogena, ker ima tako učinke povzročanja tumorjev kot pospeševanja rasti tumorjev, in da na podlagi trenutno razpoložljivih podatkov ni mogoče izdelati kvantitativne ocene tveganja za zdravje ljudi. Na podlagi tega je bila Direktiva 96/22/ES spremenjena z Direktivo 2003/74/ES, ki je med drugim do zaključka nadaljnjih preiskav dejanskih in znanstvenih dejstev ter veterinarskih praks v državah članicah trajno prepovedala uporabo estradiola 17β kot pospeševalca rasti in znatno omejila vse ostale okoliščine v katerih se ga lahko uporablja za terapevtske ali zootehnične namene pri domačih živalih.
            
         
               (8)
            
            
               Člen 11a Direktive 96/22/ES je zahteval, da Komisija do 14. oktobra 2005 predloži poročilo o dostopnosti zdravil za uporabo v veterinarski medicini, ki so alternativa tistim, ki vsebujejo estradiol 17β, za živali za proizvodnjo živil za terapevtske namene. Komisija je pridobila strokovno mnenje in pripravila ustrezno znanstveno poročilo, ki je bilo 11. oktobra 2005 posredovano Evropskemu parlamentu in Svetu. To poročilo ugotavlja, da estradiol 17β za živali za proizvodnjo živil ni nujen, ker je uporaba dostopnih alternativnih načinov zdravljenja (zlasti prostaglandini) med veterinarji praktiki v državah članicah že precej običajna in ker popolna prepoved uporabe estradiola 17β za živali za proizvodnjo živil ne bi imela vpliva na kmetijsko dejavnost in dobro počutje živali, ali bi bil ta zanemarljiv.
            
         
               (9)
            
            
               Z objektivni kampanjami informiranja in osveščanja se lahko poveča ustrezna skladnost z zadevno zakonodajo in prenehanje neustrezne uporabe nedovoljenih snovi.
            
         
               (10)
            
            
               Začasna izjema je bila predvidena za uporabo estradiola 17β za indukcijo estrusa pri govedu, konjih, ovcah ali kozah do 14. oktobra 2006. Ker učinkoviti alternativni izdelki že obstajajo in se tudi uporabljajo ter da se v Skupnosti zagotovi izbrana visoka raven zdravstvene zaščite, te izjeme ni treba obnoviti.
            
         
               (11)
            
            
               Zato bi bilo treba Direktivo 96/22/ES ustrezno spremeniti –
            
         SPREJELA NASLEDNJO DIREKTIVO:
   Člen 1
   Direktiva 96/22/ES se spremeni:
   
               1.
            
            
               V členu 1(2) se točka (b) nadomesti z naslednjim:
               
                           „(b)
                        
                        
                           ‚zdravljenje‘ pomeni dajanje – v skladu s členom 4 te direktive – dovoljene snovi posamezni živali na kmetiji za zdravljenje plodnostne motnje, vključno s prekinitvijo nezaželene brejosti, po veterinarskem pregledu in, v primeru beta-agonistov, za sprožanje tokolize pri kravah med telitvijo, pa tudi za zdravljenje težav z dihanjem, bolezni zakopitnice (navikularnega sindroma) in vnetja kopit (laminitisa) ter za sprožanje tokolize pri kopitarjih;”.
                        
                     
         
               2.
            
            
               Člen 2 se nadomesti z naslednjim:
               „Člen 2
               Države članice prepovejo dajanje na trg snovi, navedenih v Prilogi II, za vse živali, katerih meso in proizvodi so namenjeni prehrani ljudi, za namene, različne od tistih, predvidenih v točki 2 člena 4.“
            
         
               3.
            
            
               V členu 4 se točka 2(i) nadomesti z naslednjim:
               
                           „(i)
                        
                        
                           alil trenbolon za peroralno uporabo ali beta-agoniste kopitarjem, če se uporabljajo v skladu z navodili proizvajalca;“.
                        
                     
         
               4.
            
            
               Člen 5a se črta.
            
         
               5.
            
            
               V členih 3, 6, 7, 8, 11 in 14a se črtajo sklicevanja na člen 5a.
            
         
               6.
            
            
               V členu 11 se odstavek 1 nadomesti z naslednjim:
               „1.   Tretje države, katerih zakonodaja dovoljuje promet in uporabo stilbenov, derivatov stilbenov, njihovih soli in estrov, ali tirostatičnih snovi za uporabo pri vseh živalskih vrstah, katerih meso in proizvodi so namenjeni prehrani ljudi, ne smejo biti na seznamih držav, iz katerih smejo v skladu z zakonodajo Skupnosti države članice uvažati živali s kmetij ali živali iz ribogojstva ali meso in proizvode, pridobljene od takih živali.“
            
         
               7.
            
            
               Člen 11a se nadomesti z naslednjim:
               „Člen 11a
               Glede snovi, navedenih v Prilogi III, bo Komisija zbrala dodatne informacije, ob upoštevanju najnovejših znanstvenih podatkov iz vseh mogočih virov, in uporabljene ukrepe redno pregledovala, da bo Evropskemu parlamentu in Svetu lahko pravočasno predložila kakršne koli potrebne predloge.“
            
         
               8.
            
            
               Vstavi se naslednji člen:
               „Člen 11b
               Komisija v sodelovanju z državami članicami pripravi kampanjo informiranja in osveščanja o popolni prepovedi estradiola 17β za živali za proizvodnjo živil, namenjeno kmetom in veterinarskim organizacijam znotraj EU in ustreznim organizacijam izven EU, ki so neposredno ali posredno povezane z izvozom hrane živalskega porekla v EU, ki spada na področje uporabe te direktive.“
            
         
               9.
            
            
               Priloga II se nadomesti z besedilom iz Priloge k tej direktivi.
            
         Člen 2
   1.   Države članice uveljavijo zakone in druge predpise, potrebne za uskladitev s to direktivo, do 1. januarja 2009. Komisiji nemudoma sporočijo besedila takšnih zakonov in drugih predpisov, skupaj s korelacijsko tabelo med njimi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice sporočijo Komisiji besedila določb predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Strasbourgu, 19. novembra 2008
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         J.-P. JOUYET
         
      
   
   
      (1)  UL C 10, 15.1.2008, str. 57.
   
      (2)  Mnenje Evropskega parlamenta z dne 5. junija 2008 (še ni objavljeno v Uradnem listu) in Sklep Sveta z dne 20. oktobra 2008.
   
      (3)  UL L 125, 23.5.1996, str. 3.
   
      (4)  UL L 125, 23.5.1996, str. 10.
   
      PRILOGA
      
         
            „PRILOGA II
            Seznam prepovedanih snovi:
            
                         
                     
                     
                        Seznam A: prepovedane snovi
                        
                                    —
                                 
                                 
                                    tirostatične snovi,
                                 
                              
                                    —
                                 
                                 
                                    stilbeni, derivati stilbenov, njihove soli in estri,
                                 
                              
                                    —
                                 
                                 
                                    estradiol 17β in njegovi estrom podobni derivati.
                                 
                              
                  
                         
                     
                     
                        Seznam B: prepovedane snovi z odstopanji
                        
                                    —
                                 
                                 
                                    beta-agonisti.“